b'\n_START_ARTICLE_\nMichael Jeffery (menad\xc5\xbeer)\n_START_SECTION_\n\xc5\xbdivotopis\n_START_PARAGRAPH_\nO svom ranijem \xc5\xbeivotu i poslu Michael Jeffery malo je govorio, osim da je tajni agent (\xc5\xa1to je \xc4\x8desto potencirao) tako da se o njemu malo zna. Novinar Alex Constantine ustanovio je da je Jeffery bio u mladosti uposlenik kompanije Mobil Oil, kao i to da je bio pla\xc4\x87eni vojnik, da je boravio u Egiptu, kao i podatak da je znao ruski._NEWLINE_1960-ih Jeffery je vodio plesni klub iz Newcastla - Club-A-Gogo, u kojem su Animalsi zapo\xc4\x8deli svoju karijeru. Bilo je gotovo prirodno da im je postao manad\xc5\xbeer i da se posvetio njihovoj karijeri. Jefferyja su mnogi optu\xc5\xbeivali za financijske malverzacije, tako je Chas Chandler basist sastava The Animals svojevremeno izjavio, da je na ra\xc4\x8dunu Animalsa, nakon raspada sastava 1966. godine bilo samo 500 funti. Treba navesti i anegdotu koju je do\xc5\xbeivio basist sastava Experience Noel Redding potu\xc5\xbeio se da je jednom zapitao Jefferyja gdje ide s torbom novca koji je nominalno pripao sastavu, na to mu je ovaj odbrusio da se gubi._NEWLINE_Treba ipak re\xc4\x87i da su optu\xc5\xbebe za varanje od strane maned\xc5\xbeera u tom dobu bila vrlo uobi\xc4\x8dajene, \xc5\xa1to zbog stvarnih \xc4\x8dinjenica \xc5\xa1to zbog lo\xc5\xa1e ugovaranih nastupa._NEWLINE_1960-ih osnovao je s Chasom Chandlerom i Ericom Burdonom tvrtku Yameta Corporation koja je upravljala karijerama mnogih poznatih zvijezda poput; Jimia Hendrixa, Soft Machine, Fat Mattressa i posljednje postave sastava Eric Burdon & The New Animals.'